معاہدۂ پیرس 1856ء

معاہدۂ پیرس جنگ کریمیا کے بعد 1856ء میں روس اور اتحادیوں (سلطنت عثمانیہ، سلطنت سارڈینیا، سلطنت فرانس اور سلطنت برطانیہ) کے مابین طے پانے والا ایک معاہدہ تھا۔ اس معاہدے پر 30 مارچ 1856ء کو دستخط کیے گئے جس کے نتیجے میں بحیرۂ اسود ایک آزاد علاقہ قرار پایا اور اسے تمام جنگی جہازوں کے لیے بند کر دیا گیا اور اس کے کناروں پر قلعوں کی تعمیر اور اسلحہ و سامانِ جنگ جمع کرنے پر پابندی لگا دی گئی۔ یہ معاہدہ خطے میں روسی اثر و رسوخ کے لیے تباہ کن ثابت ہوا۔

اسی معاہدے کے نتیجے میں روس دریائے ڈینیوب کے دہانے پر اپنے علاقوں سے محروم ہوا اور اسے سلطنت عثمانیہ کے مسیحیوں کے حقوق کے محافظ ہونے کے دعوے سے بھی دستبردار ہونا پڑا۔ علاوہ ازیں اسے رومانیہ کی امارتوں پر اپنے اثر و رسوخ سے بھی ہاتھ دھونے پڑے۔ اس جنگ میں شکست کے بعد روس میں سیاسی اصلاحات کا مطالبہ زور پکڑ گیا۔

نگار خانہ 

1856ء کے معاہدے
امن معاہدے
پیرس میں 1850ء کی دہائی
پیرس میں انیسویں صدی
ترک روس جنگیں
جنگ کریمیا
روس-ترک جنگیں
روس کے امن معاہدے
سلطنت عثمانیہ
سلطنت عثمانیہ کے معاہدے
سلطنت عثمانیہ میں 1856ء
فرانس کے امن معاہدے
فرانس میں 1856ء
کامنز زمرہ جس کا ربط ویکی ڈیٹا پر ہے
مارچ 1856ء کی سرگرمیاں
مملکت ساردینیا کے معاہدے
مملکت متحدہ کے امن معاہدے
مملکت متحدہ کے معاہدے (1801ء–1922ء)